Neon
Šis raksts ir par kinostudiju. Par ķīmisko elementu skatīt rakstu Neons. Neon ir ASV neatkarīgā kino producēšanas un izplatīšanas studija, ko 2017. gadā dibināja Toms Kvinns un Tims Līgs. Uzņēmuma pirmā filma "Mana draudzene - monstrs" iznāca 2017. gada 7. aprīlī. Neon izplatījusi tādas godalgotas un pazīstamas filmas kā "Es, Tonija" (2017), "Parazīts" (2019), "Lēdijas portrets ugunī" (Portrait de la jeune fille en feu, 2019), "Pālmspringsa" (2020), "Valdītāja" (2020), She Dies Tomorrow (2020), "Spensere" (2021), "Pasaulē sliktākais cilvēks" (2021), All the Beauty and the Bloodshed (2022), "Skumju trīsstūris" (2022), "Kritiena anatomija" (2023) un "Ferrari" (2023). "Parazīts" ir uzņēmuma vispelnošākā filma, nopelnot vairāk nekā 200 miljonus ASV dolāru. Tā kļuva arī par pirmo filmu svešvalodā, kas saņēma Amerikas Kinoakadēmijas balvu par labāko filmu.